**ČEŠKA OSNOVNA ŠKOLA JOSIPA RUŽIČKE KONČANICA**

**ČESKÁ ZÁKLADNÍ ŠKOLA JOSEFA RŮŽIČKY KONČENICE**

 **KONČANICA 258**

**-Školski odbor**

KLASA: 003-06/17-01/07

URBROJ: 2103-69-05-17-1

U Končanici 27. prosinca 2017.

**ZAPISNIK SA SJEDNICE ŠKOLSKOG ODBORA ODRŽANE**

**27. PROSINCA 2017. GODINE**

Sjednica je započela u 12: 00 sati u prostoru knjižnice Matične škole u Končanici.

**Nazočni**: Višnja Veber Malina, predsjednica, članovi:Tina Varat, Jasminka Piščević,

 Iveta Vranjić, Ivana Kocijan i Viktor Horina, ravnatelj škole Jaromir Vrabec

 i Sanja Karnik-Holinka, voditelj računovodstva

 **Odsutni:** Vera Vystyd

 **Voditeljica zapisnika**: Drahuška Bakunić, tajnica škole

Predsjednica Školskog odbora Višnja Veber Malina otvara sjednicu, pozdravlja sve prisutne, konstatira kako postoji kvorum za donošenje pravovaljanih odluka i predlaže sljedeći

**Dnevni red:**

1. Usvajanje zapisnika s prethodne sjednice Školskog odbora

2. Rebalans proračuna za 2017. godinu

3. Donošenje odluke o prihvaćanju Financijskog plana za 2018. godinu

4. Zahtjev Elektre Zadar za otkup zemljišta za izgradnju trafostanice za potrebe

 školskog Odmarališta u Tkonu

5. Razno

Jednoglasno je usvojen predloženi dnevni red školskog odbora.

**Ad.1.** Jednoglasno je usvojen zapisnik s prethodne sjednice školskog odbora.

**Ad.2.** S prijedlogom rebalansa za 2017. godinu članove školskog odbora upoznala je

Sanja Karnik- Holinka, voditelj računovodstva. Što se tiče rebalansa u svemu se moramo prilagoditi Bjelovarsko-bilogorskoj županiji , rekao je članovima školskog odbora ravnatelj škole Jaromir Vrabec.

Predsjednica školskog odbora poziva na glasovanje. Prisutni članovi školskog odbora jednoglasno su dali suglasnost na prijedlog rebalansa za 2017.godinu.

**Ad.3.** S Financijskim planom za 2018. godinu prisutne članove školskog odbora je upoznala Sanja Karnik-Holinka, voditelj računovodstva. Materijale za ovu točku dnevnog reda članovi školskog odbora su dobili uz poziv stoga su i upoznati s njim, ravnatelj pita članove ima li nekih pitanja. S obzirom da nije bilo pitanja, predsjednica školskog odbora poziva članove na glasovanje. Nakon provedenog glasovanja prisutni članovi školskog odbora jednoglasno su prihvatili Financijski plan za 2018. godinu.

**1.**

**Ad.4.** Elektra Zadar uputila je upit za prodaju zemljišta u Tkonu na otoku Pašman u vlasništvu naše škole, za izgradnju nove transformatorske stanice potrebne za izgradnju novog Obrazovnog centra na Tkonu, upoznaje članove školskog odbora ravnatelj škole.

Radi se o 94 m2 , parceli na kojoj se ne može ništa graditi, a nova trafostanica je neophodna da bi novo Odmaralište, kada se izgradi bilo u funkciji. Kupoprodaja predmetnog zemljišta bi se uredila kupoprodajnim ugovorom dok bi se vrijednost zemljišta odredila putem ovlaštenog procjenitelja. Ravnatelj je zatražio suglasnost članova školskog za prodaju navedene parcele. Predsjednica Školskog odbora poziva članove školskog odbora na glasovanje. Nakon provedenog glasovanja članovi školskog odbora jednoglasno su dali suglasnost na odluku ravnatelja o prodaji zemljišta u Tkonu na otoku Pašman. Suglasnost za prodaju navedene parcele tražit ćemo i od osnivača Bjelovarsko-bilogorske županije, tek nakon dobivene suglasnosti Elektra Zadar može otkupiti navedeno zemljište, upoznaje članove školskog odbora ravnatelj škole.

**Ad.5.**  Pod točkom razno ravnatelj škole upoznaje članove školskog odbora da učenici od 4.- 8. razreda naše škole od ove školske godine po prvi puta odlaze na školu skijanja u Češku Republiku. Cijena po učeniku iznosi 800,00 kn, a uz pomoć grada Valašské Meziřiči u Češkoj i općine Končanica koji će pomoći sufinancirati troškove organizacije škole skijanja. Da bi se škola skijanja mogla ostvariti bilo je potrebno navedenu aktivnost planirati u Školskom kurikulumu za školsku godinu 2017./18., upoznaje članove školskog odbora ravnatelj škole Jaromir Vrabec.No ova aktivnost je dogovorena poslije donošenja Školskog kurikuluma, zbog toga ravnatelj škole traži članove školskog odbora suglasnost za njezino provođenje. Članovi školskog odbora jednoglasno su dali suglasnost ravnatelju na dopunu Školskog kurikuluma za šk.g. 2017./18.

Sjednica školskog odbora je završila u 13:30 sati.

Voditelj zapisnika: Predsjednica Školskog odbora:

Drahuška Bakunić Višnja Veber Malina

**2.**